ટૂંકમાં UNમાં ભારત કઈ દિશામાં વોટ કરે છે તેનાથી ન તો ગલ્ફ દેશોને તકલીફ છે કે ન તો અમેરિકાને. આવા સંજોગોમાં ભારત પાસે પોતાની હવેની વિદેશનીતિ સ્પષ્ટ કરવાનો શ્રેષ્ઠ મોકો હતો. એક બીજી દલીલ જે બે દિવસથી સોશિયલ મીડિયામાં ખૂબ ચાલી રહી છે એ એવી છે કે ભારતના મુસ્લિમોને ખુશ કરવા માટે મોદી સરકારે ઇઝરાયેલની વિરુદ્ધ મત આપ્યો હતો. આ દલીલ જો દેશમાં કોંગ્રેસની સરકાર હોત તો જરૂર માનવાને લાયક હોત પરંતુ ભાજપને મત આપનારા મુસ્લિમો કેટલા? આ ઉપરાંત ભારતની વિદેશનીતિ પર પક્ષોને પોતાના મત આપનારા મુસ્લિમો પણ કેટલા? એટલે આ દલીલમાં પણ કોઈ ખાસ દમ નથી.